114390/DC/20/12/2021

Către: Fonduri-structurale.ro

În atenția: Doamnei Antonia Anton, redactor

Email: antonia.anton@fonduri-structurale.ro

Ref. Răspuns solicitare de informații

**Stimată doamnă Anton,**

Referitor la solicitarea dumneavoastră, înregistrată în Ministerul Investițiilor și Proiectelor Europene cu nr. 114390/DC/19/11/2021, vă comunicăm următoarele:

Ghidul solicitantului aferent acţiunii 4.1.1. „Investiții în activități productive” din cadrul Axei prioritare 4 – Sprijinirea ameliorării efectelor provocate de criză în contextul pandemiei de COVID-19 a Programului Operațional Competitivitate este în proces de consolidare și definitivare la nivelul MIPE, iar versiunea finală va fi publicată primul trimestru al anului 2022.

Ulterior aprobării și publicării variantei finale a Ghidului solicitantului, cei interesați vor avea la dispoziție o perioadă de timp pentru pregătirea proiectului în vederea depunerii acestuia.

Acțiunea 4.1.1 - „Investiții în activități productive” va susține IMM-urilor în cadrul programului de relansare economică cu finanțare din facilitatea de finanțare REACT-EU în contextul crizei economice generate de pandemia de COVID-19, prin acordarea de ajutoare temporare cu valoare limitată, firmelor care se confruntă cu un deficit sau chiar cu lipsa lichidităților.

În cadrul acțiunii 4.1.1 vor fi sprijinite IMM-urile afectate semnificativ de pandemia de COVID-19 și care nu au avut suficientă reziliență pentru a-și menține indicatorii economici.

Vă mulțumim pentru solicitare,

Echipa de comunicare a Ministerului Investițiilor și Proiectelor Europene